recursal/SuperWikiNEXT-32B huggingface dataset:
**கனு தேசாய்** (*Kanu Desai*) என்கிற **கன்னையாயலால் குகுமத்ராய் தேசாய்** (*Kanhaiyalal Hukumatrai Desai*), (12 மார்ச் 1907 - 9 டிசம்பர் 1980) ஒரு இந்திய கலைஞரும், கலை இயக்குனரும் ஆவார். இவர் மேடை அலங்கார கலைக்கு பங்களித்தார். திரைப்படங்களுக்கான படங்கள் வரைந்து கொடுத்தார். மேலும் மகாத்மா காந்தி எழுதிய பல புத்தகங்களுக்கு படங்களை வரைந்துள்ளார்.

வாழ்க்கை
--------

 கனு தேசாய் வரைந்த இத்தாலிய மொழியியலாளரான கார்லோ பார்மிச்சியின் ஓவியம்.
கனு தேசாய் 1907 இல் பம்பாய் மாகாணத்தில் உள்ள பச்சில் பிறந்தார். பின்னர் இவரது குடும்பம் அகமதாபாத்தில் உள்ள இவரது தாய் மாமன் வீட்டிற்கு மாற்றப்பட்டது. 1920 ஆம் ஆண்டு அகமதாபாத்தில் மகாத்மா காந்தி உரையாற்றிய இந்திய தேசிய காங்கிரசு மாநாட்டில் தொண்டாற்றினார். 1922 இல் கலையைக் கற்க ரவிசங்கர் ராவலிடம் சேர்ந்தார். 1925 ஆம் ஆண்டு குஜராத் வித்யாபீடத்தின் உதவித்தொகை மூலம் நந்தாலால் போஸின் கீழ் படிக்க சாந்திநிகேதனுக்கு அனுப்பப்பட்டார். அங்கு போஸ், இரவீந்திரநாத் தாகூர் ஆகியோரால் ஈர்க்கப்பட்டார். 1930 இல், காந்தியுடன் தண்டி அணிவகுப்பில் இணைந்தார். அந்த நிகழ்வைப் பற்றிய பல ஓவியங்களை வரைந்தார். பின்னர் நிழற்படங்களை வரையத் தொடங்கினார். 1937 ஆம் ஆண்டில், ஹரிபுராவில் நடந்த காங்கிரசு மாநாட்டு மேடையை அலங்கரிக்க இவர் அழைக்கப்பட்டார். இவரது ஓவியங்கள் *ஜீவன் மங்கள்* மற்றும் *நிருத்ய மஞ்சரி* என்ற தலைப்புகளில் காதல் தொகுப்புகளாக வெளியிடப்பட்டன. புத்தகங்களின் அட்டைப் பக்கங்களை வடிவமைத்த பிறகு, மும்பையில் திரைப்படங்களுக்கான அரங்கங்களை வடிவமைக்கத் தொடங்கினார். *ராம் ராஜ்ஜியம்* (1945) என்ற திரைப்படத்திற்காக *(1945) அரங்கங்களை உருவாக்கினார்.* பைஜு பாவ்ரா*,* நவ்ரங்*,* பாரத் மிலாப்*,* ஜனக் ஜனக் பாயல் பாஜே *உள்ளிட்ட பல படங்களுக்கு கலை இயக்குநராக பணியாற்றினார். 1980 இல் இவர் இறந்தார்*

விருதுகள்
---------

இவர் 1938 இல் குஜராத்தி கலாச்சாரத்தின் மிக உயரிய ரஞ்சித்ராம் சுவர்ண சந்திரக் என்றா விருதைப் பெற்றார்  1957 இல் *ஜனக் ஜனக் பாயல் பஜே* படத்திற்காக இவருக்கு சிறந்த கலை இயக்கத்திற்கான பிலிம்பேர் விருதும் வழங்கப்பட்டது.  1965 இல், குஜராத் மாநில லலித் கலா அகாடமியில் இருந்து குஜராத் கௌரவ் புரஸ்கார் பெற்றார்.

சான்றுகள்
---------

1. ↑  "Kanu Desai Biography". NuGa Arthouse. June 13, 2014 அன்று பார்க்கப்பட்டது.
2. 1 2  "Kanu Desai Biography". NuGa Arthouse. June 13, 2014 அன்று பார்க்கப்பட்டது."Kanu Desai Biography". NuGa Arthouse. Retrieved June 13, 2014.
3. ↑  "Best Art Director Award Filmfare". Awards&Shows. June 13, 2013 அன்று பார்க்கப்பட்டது.

வெளி இணைப்புகள்
---------------

* ஆக்கங்கள் கனு தேசாய் இணைய ஆவணகத்தில்
* Shrungarika (1945)
* Rang Lahari (1941)

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* France
* BnF data
* United States
* நெதர்லாந்து
* Vatican

 |
பாரிசிலுள்ள ஈஃபெல் கோபுரம் தேனிரும்பின் ஒரு வகையான துழாவுலை இரும்பினால் கட்டப்பட்டது
தில்லியிலுள்ள இரும்புத் தூண் 98% தேனிரும்பினால் ஆனது
**தேனிரும்பு**  (*Wrought iron*) எஃகை விட குறைந்த கரி சேர்ந்த இரும்பு கலவை மாழை ஆகும். தேனிரும்பைத் தயாரிக்கையில் நார்த்தன்மையுடைய கசடுகள் அதில் சிக்குண்டு உள்ளதே இதன் சிறப்பியல்பாகும். இதனால் தேனிரும்பை பொறிக்கும் போதும் உடைக்குமளவில் வளைக்கும்போதும் மரத்தைப் போன்றே "வரிகள்" உடன் காணப்படுகிறது. இது வலு மிக்கதாகவும், தகடாக்கத் தக்கதாகவம் நீட்டக் கூடியதாகவும் எளிதாக பற்ற வைக்கக் கூடியதாகவும் உள்ளது. வரலாற்றில், இதுவே மிகவும் தூய்மையான இரும்பாக "நல்லிரும்பு" என அறியப்பட்டது; இருப்பினும், தற்போதைய சீர்தரங்கள் கரிமச் சேர்க்கை 0.008 wt%க்கும் கீழாக இருக்க வரையறுப்பதால் இதனை தூய இரும்பாகக் கொள்ள இயலாது.

இரும்புத் தயாரிக்கும் முறைகள் மேம்படுத்தும் முன்னர் தேனிரும்பே மிகவும் வழக்கத்திலிருந்த தகடாக்கக்கூடிய இரும்பாக இருந்தது. தேனிரும்பிலிருந்தே வாள்கள், உணவுக் கத்திகள், உளிகள், கோடாரிகள் மற்றும் பிற கூர்மையான கருவிகளைத் தயாரிக்கத் தேவையான எஃகு பெறப்பட்டது. போர்க்கப்பல்களிலும் தொடர்வண்டிகளிலும் பயன்படுத்தப்பட்டதால் இதன் தேவை 1860களில் உச்சத்தில் இருந்தது. பின்னர் படிப்படியாக குறைந்து விட்டது.

தேனிரும்பைக் கொண்டு தறையாணிகள், ஆணிகள், கம்பிகள், சங்கிலிகள், தண்டவாளங்கள், தொடர்வண்டி பெட்டியிணைப்புகள், நீர் மற்றும் நாராவிக் குழாய்கள், மரையாணிகள், திருகாணிகள், குதிரை இலாடங்கள், கைப்பிடிகள், அலங்கார அறைகலன்கள் ஆகியன தயாரிக்கப்பட்டன.

தற்போது வணிகரீதியாக தேனிரும்பு தயாரிக்கப்படுவதில்லை. தேனிரும்பால் தயாரிக்கப்பட்டவையாக கூறப்படும் காப்பு சட்டங்கள், பூங்கா நாற்காலிகள்  மற்றும் இரும்புக் கதவுகள் மென் உருக்கால் தயாரிக்கப்படுகின்றன. இருப்பினும் அவை கை வேலைபாடுகளுடன் இருப்பதால் ஆங்கிலத்தில் *ராட்* (வேலை செய்த) *அயர்ன்* என்றே அழைக்கப்படுகின்றன.

மேற்கோள்கள்
-----------

1. ↑  **Lua error in Module:Citation/CS1 at line 1529: attempt to call field 'has\_accept\_as\_written' (a nil value).**.
2. ↑  **Lua error in Module:Citation/CS1 at line 1529: attempt to call field 'has\_accept\_as\_written' (a nil value).**.
3. ↑  **Lua error in Module:Citation/CS1 at line 1529: attempt to call field 'has\_accept\_as\_written' (a nil value).**.
4. ↑  **Lua error in Module:Citation/CS1 at line 1529: attempt to call field 'has\_accept\_as\_written' (a nil value).**.
5. ↑  **Lua error in Module:Citation/CS1 at line 4442: attempt to call field 'make\_sep\_list' (a nil value).**
6. ↑  "Wrought Iron: A Patio Furniture dream". *cnet reviews*. Archived from the original on 2010-01-23.. பார்த்த நாள்: 2009-09-29.
7. ↑  **Lua error in Module:Citation/CS1 at line 1529: attempt to call field 'has\_accept\_as\_written' (a nil value).**
8. ↑  Daniel, Todd (May 3, 1997), Clearing the Confusion Over Wrought Iron,  பரணிடப்பட்டது 2012-07-18 at Archive.today, retrieved 2008-01-05

வெளி இணைப்புகள்
---------------

* Restoring Wrought Iron Furniture
* Wrought iron in China and Europe பரணிடப்பட்டது 2011-02-09 at the வந்தவழி இயந்திரம்
**பொட்டாசியம் அறுபுளோரோகுப்ரேட்டு(III)** (*Potassium hexafluorocuprate(III*)) என்பது K3CuF6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பச்சை நிறத்துடன் பாரா காந்தப் பண்பை வெளிப்படுத்தும் ஒரு திண்மப் பொருளாகவும் அறியப்படுகிறது. தாமிர(III) சேர்மத்திற்கு ஒப்பீட்டளவில் ஓர் அரிதான உதாரணமாகவும் கருதப்படுகிறது.

தயாரிப்பு
---------

பொட்டாசியம் குளோரைடு மற்றும் குப்ரசு குளோரைடு ஆகியவற்றின் கலவையை புளோரினுடன் சேர்த்து ஆக்சிசனேற்றம் செய்வதன் மூலம் பொட்டாசியம் அறுபுளோரோகுப்ரேட்டு(III தயாரிக்கப்படுகிறது.:

3 KCl + CuCl + 3 F2 → K3CuF6 + 2 Cl2
இச்சேர்மத்தின் பலவிதமான ஒப்புமைகள் அறியப்படுகின்றன. தண்ணீருடன் எளிதில் வினைபுரிந்து, ஆக்சிசன் மற்றும் தாமிர(II) வேதிப்பொருட்களை இது உற்பத்தி செய்கிறது.

இதையும் காண்க
-------------

* சீசியம் எக்சாபுளோரோகுப்ரேட்டு(IV)

மேற்கோள்கள்
-----------

1. ↑  Holleman, A. F.; Wiberg, E. (2001), *Inorganic Chemistry*, San Diego: Academic Press, ISBN 0-12-352651-5
2. ↑  Popova, T. V.; Aksenova, N. V. (1 November 2003). "Complexes of Copper in Unstable Oxidation States". *Russian Journal of Coordination Chemistry* **29** (11): 743–765. doi:10.1023/B:RUCO.0000003432.39025.cc.
3. ↑  R. Hoppe, G. Wingefeld "Zur Kenntnis der Hexafluorocuprate(III)" Zeitschrift für anorganische und allgemeine Chemie 1984, Vol. 519, pages 195–203. எஆசு:10.1002/zaac.19845191221
**ஸ்ரீ மீனாட்சி அரசு மகளிர் கலைக் கல்லூரி (தன்னாட்சி)** (*Sri Meenakshi Government Arts College for Women*) இந்திய மாநிலம் தமிழ்நாட்டின் மதுரையில் செயல்பட்டுவரும் மகளிருக்கான அரசினர் கலைக் கல்லூரியாகும். 1965 ஆவது ஆண்டில் தொடங்கப்பட்ட இக்கல்லூரி தற்போது தன்னாட்சித் தகுதியுடன் மதுரை காமராசர் பல்கலைக்கழகத்தின் இணைப்புக் கல்லூரியாக செயல்பட்டு வருகிறது. இளநிலை, முதுநிலை மற்றும் ஆராய்ச்சி படிப்புகள் கற்றுத் தரப்படும் இக்கல்லூரியில் 2013ஆம் ஆண்டு நிலவரப்படி 4150 மாணவ மாணவிகள் கல்வி பயின்று வருகின்றனர்.

வரலாறு
------

மீனாட்சி அரசினர் மகளிர் கலைக் கல்லூரி 1965-ல், 20 ஏக்கர் பரப்பளவில் 320 மாணவிகள், 13 பேராசிரியர்கள், 13 ஆசிரியர் அல்லாத ஊழியர்களுடன் தொடங்கப்பட்டது. இக்கல்லூரி 1998 அக்டோபர் 6 அன்று தன்னாட்சித் தகுதியைப் பெற்றது. இக்கல்லூரி தற்போது, 3639 மாணவர்கள், 150 பேராசிரியர்கள், 43 ஆசிரியர் அல்லாத ஊழியர்களுடன் செயல்பட்டு வருகிறது.

வழங்கும் படிப்புகள்
-------------------

இக்கல்லூரியில் தற்போது 13 இளநிலைப் பட்டப் படிப்புகளும், 12 முதுநிலைப் பட்டப் படிப்புகளும், 4 ஆராய்ச்சி படிப்புகளும் வழங்கப்படுகின்றன.

### இளநிலைப் படிப்புகள்

* தமிழ்
* ஆங்கிலம்
* வரலாறு
* பொருளியல்
* வணிகவியல்
* கணிதம்
* இயற்பியல்
* வேதியியல்
* கணினி அறிவியல்
* தாவரவியல்
* விலங்கியல்
* புவியியல்
* மனையியல்

### முதுநிலைப் படிப்புகள்

* வரலாறு
* தமிழ்
* ஆங்கிலம்
* பொருளியல்
* வணிகவியல்
* இயற்பியல்
* தாவரவியல்
* விலங்கியல்

மேற்கோள்கள்
-----------

1. ↑  http://kalvimalar.dinamalar.com
2. ↑  http://tamilnaducolleges.com

வெளியிணைப்புகள்
---------------

* அதிகாரப்பூர்வ இணையதளம்

இதனையும் காண்க
--------------

* மதுரையில் உள்ள கல்வி நிலையங்கள்
* தமிழ்நாடு அரசு கலை மற்றும் அறிவியல் கல்லூரிகள் பட்டியல்
**ரோகேஷ்**, ஒரு தமிழ்ப் பாடலாசிரியர். இவர் சென்னைத் தமிழில் எழுதுவதில் வல்லவர்.

வாழ்க்கைச் சுருக்கம்
--------------------

ரோகேஷ், பள்ளிக்கல்வியைப் பாதியிலேயே நிறுத்தியவராய் இருந்தாலும், பாடலாசிரியராக உயர்ந்துள்ளார். இருபத்தி வயதான இவர், சென்னை பாரீஸில் எந்திர இயற்றுநர் பணியாற்றிக் கொண்டிருந்தார். பாடல்கள் எழுதும் வாய்ப்பு கிடைத்தவுடன் இந்த வேலையை விட்டுவிட்டார். இவர் வியாசர்பாடியைச் சேர்ந்தவர் ஆவார்.

முதல் வாய்ப்பு
--------------

கிரண் (அனேகன் படத்தின் கலை இயக்குநர்) மற்றும் ரோகேஷின் நண்பர் முத்து மூலமாக ரோகேஷ் இயக்குநர் கே. வி. ஆனந்திற்கு அறிமுகம் செய்யப்பட்டார். அதன் மூலம், அனேகன் படத்தில் பாடல் எழுத வாய்ப்பு கிடைத்துள்ளது.

எழுதிய பாடல்கள்
---------------

| ஆண்டு | திரைப்படம் | பாடல் |
| --- | --- | --- |
|
| 2015 | அனேகன் | டங்கா மாறி ஊதாரி |
| மாரி | பகுலு ஒடையும் |
| ரோமியோ ஜூலியட் | டண்டணக்கா |
| திரிஷா இல்லனா நயன்தாரா | பிட்டு படம் டி |
| வேதாளம் | ஆலுமா டோலுமா |

மேற்கோள்கள்
-----------

* "தி இந்து ஆங்கிலம்"
* "behindwoods.com"
* "tamilsonglyrics.org"
[*தொடர்பிழந்த இணைப்பு*]
* "tamilcinemafire.com"
[*தொடர்பிழந்த இணைப்பு*]
**பயறணீசுவரர் கோயில்** என்பது இந்தியாவின் தமிழ்நாடு மாநிலத்தின் அரியலூர் மாவட்டம், உடையார்பாளையம் வட்டத்தின் நிர்வாகத் தலைமையிடமான உடையார்பாளையம் பேரூராட்சியில் அமைந்துள்ள 1,000 ஆண்டுகள் பழைமையான ஒரு சிவன் கோயில் ஆகும். இக்கோயிலின் மூலவர் பெயர் முற்கபுரீஸ்வரர் மற்றும் பயறணீசுவரர் (பயறு மாலை அணிந்த ஈசுவரர்) ஆகும். அம்பிகையின் திருப்பெயர் சுகந்தகுந்தளாம்பிகை அல்லது பூங்குழல்நாயகி ஆகும். முற்கபுரி என்று வட மொழியிலும், பயறணீச்சுரம் என்று தமிழிலும் புராணப் பெயர் கொண்ட இத்தலத்தை மீனாட்சிசுந்தரம் பிள்ளை பாடியுள்ளார்.

தலபுராணம்
---------

முன்னர் ஒரு மன்னன் இக்கோயில் கட்ட நிதி திரட்ட வேண்டி மிளகுக்கு அதிக வரி விதித்திருந்தானாம். அதனால், இவ்வழியே மிளகு கொண்டு சென்ற ஒரு வணிகன் சுங்க வரியைத் தவிர்ப்பதற்காக தான் கொண்டு சென்ற மிளகு மூட்டையைப் பயறு என்று சொல்லிச் சென்றானாம். அவன் விருத்தாசலத்தில் மூட்டையைத் திறந்து பார்த்தபொழுது அவன் கொண்டு சென்ற மிளகு எல்லாம் பயறாக இருக்கக் கண்டு, தன் தவறை உணர்ந்து மீண்டும் இக்கோயிலை அடைந்து, சுங்கம் செலுத்தி இறைவனை இறைஞ்ச, எம்பெருமான் அவன் பயறை எல்லாம் மீண்டும் மிளகாக்கித் தந்தார் என்றொரு கதை இக்கோயிலை குறித்து உண்டு. 

இத்தலத்து விநாயகரின் பெயர் வில்வளைத்த விநாயகர் ஆகும். அர்ச்சுனனின் தன் காண்டீபம் குறித்து மிகுந்த அகந்தை கொண்டிருந்தபோது, அதை வளைத்து அவன் கர்வத்தை ஒடுக்கினார் என்பர்.

அமைவிடம் & போக்குவரத்து வசதிகள்
-------------------------------

திருச்சி - ஜெயங்கொண்டம் சாலையில், ஜெயங்கொண்டத்திலிருந்து 9 கிமீ தொலைவில் உள்ள உடையார்பாளையம் ஊரில் பயறனீஸ்வரர் கோயில் அமைந்துள்ளது. அரியலூர், திருச்சி, விருத்தாசலம் ஆகிய ஊர்களிலிருந்து உடையார்பாளயத்திற்கு நேரடி பேருந்து வசதி உண்டு.

மேற்கோள்கள்
-----------

1. ↑  [ அருள்மிகு பயறணீநாத சுவாமி திருக்கோவில்,
உடையார் பாளையம், அரியலூர் மாவட்டம்]

வெளி இணைப்புகள்
---------------

* GeoHack - பயறணீசுவரர் கோயில்
கணிதம் மற்றும் புள்ளியியலில், தரவின் **முகடு** அல்லது **ஆகாரம்** (*mode*) என்பது அத்தரவில் அடிக்கடி காணப்படும் மதிப்பாகும். கூட்டுச் சராசரி, இடைநிலையளவு போன்று இதுவும் ஒரு மையப்போக்கு அளவையாகும். ஒரு தரவின் தன்மையைப் பிரதிபலிக்கும் தனி மதிப்புகளான மையப்போக்கு அளவைகளில் ஒன்றாக முகடு இருந்தாலும் அது கணிக்கப்படும் முறையால் துல்லியமான அளவையாகக் கொள்ள முடியாது. எனினும் இது எளிதாகக் கணிக்கக் கூடிய ஒரு மையப்போக்கு அளவையாகும்.

முகடு
இயற்பியலில் முகடு என்பது அதிர்வின் மையப் புள்ளிக்கு மேலே இருப்பனவாகும்

இயல்நிலைப் பரவலில் கூட்டுச் சராசரி, இடைநிலையளவு, முகடு மூன்றும் ஒரேயளவாக இருக்கும். ஆனால் அதிகளவு கோட்டமுடையப் பரவலில் (skewed distribution) இவை மூன்றும் வெவ்வேறு மதிப்புகளாக இருக்கும்.

ஒரு தரவிற்கு ஒரேயொரு முகடு மட்டுமே இருக்கும் என்றில்லை. ஏனென்றால் சமமான அளவில் அதிகமாக காணப்படும் மதிப்புகள் ஒன்றுக்கும் மேற்பட்டதாக அத்தரவில் இருக்கலாம். தரவு நிகழ்வெண் பரவலாக இருந்தால் சமமான மிக அதிகமான நிகழ்வெண் கொண்ட மதிப்புகள் ஒன்றுக்கும் மேற்பட்டு இருக்கலாம். சில சமயங்களில் பரவலின் சமவாய்ப்பு மாறியின் அனைத்து மதிப்புகளுமே இவ்வாறு சம நிகழ்வெண் கொண்டிருக்கலாம். ஒரேயொரு முகடுடைய தரவு *ஒரு முகட்டுத் தரவு* என்றும் இரு முகடுகளையுடைய தரவு *இரு முகட்டுத் தரவு* என்றும் இரண்டுக்கும் மேற்பட்ட முகடுகளையுடைய தரவு *பல முகட்டுத் தரவு* என்றும் அழைக்கப்படும்.

எடுத்துக்காட்டுகள்
------------------

முகடு காணப்பட வேண்டிய தரவுகளின் வெவ்வேறுவித அமைப்புகளைப் பொறுத்து காணும் முறைகள் மாறுபடும்.

சீர்படா தரவு
* [1, 3, 6, 6, 6, 6, 7, 7, 12, 12, 17] -இத்தரவில் ஏனைய மதிப்புகளை விட 6 அதிகமாக 4 முறை காணப்படுவதால் முகடு = **6**. இத்தரவு ஒருமுகட்டுத் தரவு.
* [1, 1, 2, 4, 4] -இத்தரவில் 1, 4 சமமாக 2 முறைகள் காணப்படுவதால் முகடுகள் **1,** **4.** இத்தரவு இருமுகட்டுத் தரவு.

தனித்த தொகுப்பாக்கத் தரவு

| x | f |
| --- | --- |
| 1 | 8 |
| 2 | 5 |
| 3 | 11 |
| 4 | 7 |
| 5 | 2 |

 இத்தரவின் உயர்ந்தபட்ச நிகழ்வெண் 11. இதற்குரிய x இன் மதிப்பு **3** தரவின் முகடாகும்.

தொடர் நிகழ்வெண் பரவல் (தொடர் தொகுப்பாக்கத் தரவு)
**முகடு** = {\displaystyle l+{\frac {f\_{1}-f\_{0}}{2f\_{1}-(f\_{0}+f\_{2})}}\times c}

* {\displaystyle l} = முகடு பிரிவு இடைவெளியின் கீழ்வரம்பு
* {\displaystyle f\_{1}}= முகடு பிரிவு இடைவெளிக்கான நிகழ்வெண்
* {\displaystyle f\_{0}}=முகடு பிரிவு இடைவெளிக்கு முந்திய இடைவெளிக்கான நிகழ்வெண்
* {\displaystyle f\_{2}}=முகடு பிரிவு இடைவெளிக்கு பிந்திய இடைவெளிக்கான நிகழ்வெண்
* {\displaystyle c}= பிரிவு இடைவெளிகளின் நீளம்

ஆதாரங்கள்
---------

* வணிகக் கணிதம், மேல் நிலை - முதலாம் ஆண்டு, தமிழ் நாட்டுப் பாடநூல் கழகம், சென்னை பரணிடப்பட்டது 2012-11-20 at the வந்தவழி இயந்திரம் பக்கம்-298, 303.

வெளி இணைப்புகள்
---------------

* Weisstein, Eric W. "Mode." From MathWorld—A Wolfram Web Resource.
**தீக்குச்சி** (*Theekuchi* என்பது 2008 ஆண்டைய இந்திய தமிழ் அதிரடித் திரைப்படம் ஆகும். ஏ. எல். ராஜா இயக்கிய இப்படத்தில் முன்னணி வேடங்களில் ஜெய் வர்மா, புதுமுகம் மைத்ரி ஆகியோர் நடித்துள்ளனர். வடிவேலு, சந்தானம், பானுப்பிரியா, ஆஷிஷ் வித்யார்த்தி, தண்டபாணி ஆகியோர் துணை வேடங்களில் நடித்துள்ளனர். சிறீகாந்து தேவா இசையமைத்துள்ளார். இந்த படம் 14 மார்ச் 2008 அன்று வெளியிடப்பட்டது. இப்படம் வினுத லால் மற்றும் பிரம்மானந்தம் ஆகியோரைக் கொண்டு கூடுதல் காட்சிகள் எடுக்கபட்டு தெலுங்கு மொழியில் *அகிரவ்வா* என்ற பெயரில் மொழிமாற்றம் செய்யபட்டு 2014 இல் வெளியிடப்பட்டது.

கதை
---

அரசாங்க நிலத்தில் ஒரு பள்ளியைக் கட்ட விரும்பிய தனது தாயை ( பானுப்ரியா ) கொன்றவர்களைப் பழிவாங்கும் நோக்கில் சக்தி (ஜெய் வர்மா) ஈடுபட்டுள்ளார். உள்ளூர் கள்ளசாராய வியாபாரியும் ரவுடியுமான பசுபதி பாண்டியன் ( ஆஷிஷ் வித்யார்த்தி ), கல்வி அமைச்சரின் ( தண்டபாணி ) உதவியுடன், சுயநிதி தனியார் பொறியியல் கல்லூரியைத் துவக்குகிறார். கட்டாய நன்கொடைகளைப் பெற்று, கல்லூரியில் சேர்க்கைகளை நடத்துவதன் மூலம் பசுபதி பணக்காரராகவும் சக்திவாய்ந்தவராகவும் மாறுகிறார். பணம் செலுத்த இயலாத ஏழை மாணவர்கள் தற்கொலை செய்து கொள்கிறார்கள் அல்லது காணாமல் போகிறார்கள். சக்தியும் பசுபதியின் மகளான கதாநாயகி (மித்ரியா) உட்பட அவரது நண்பர்களும் கல்லூரி வளாகத்தில் நடந்து வரும் அநீதிக்ககு எதிராக போராடுகிறார்கள். அவர்கள் இறுதியில் எவ்வாறு வெற்றிபெற்று நீதியை நிலைநாட்டுகிறார்கள் என்பதுதான் திரைப்படம்.

நடிகர்கள்
---------

* ஜெய் வர்மா சக்தியாக
* மேனகை
* வடிவேலு (நடிகர்) குறவனாக
* சந்தானம்
* பானுப்ரியா (நடிகை) சக்தியின் தாயாக
* ஆஷிஷ் வித்யார்த்தி பசுபதி பாண்டியனாக
* தண்டபாணி (நடிகர்) கலவியமைச்சராக
* தம்பி ராமையா குரங்கு ராமசாமியாக
* கொச்சி ஹனீஃபா காசியாக
* பாண்டி குறவனின் மகனாக
* பூவிலங்கு மோகன்
* ராஜீவ்
* சுமன் செட்டி
* வினு சக்ரவர்த்தி
* எஸ். எஸ். ராஜேந்திரன்
* வாசு விக்ரம்
* ஷோபா
* காளிதாஸ்

தயாரிப்பு
---------

தீக்குச்சி படத்தை ஸ்டார் மூவி மேக்கருக்காக ஜி. ஏ. லூகாஸ் தயாரித்தார். முன்னதாக பார்த்திபன் நடித்த *நினைக்கத்த நாளில்லை* படத்தை இயக்கிய *ஏ. எல். ராஜன்* இப்படத்தின் இயக்குநராக தேர்வு செய்யப்பட்டார். டிஸ்கோ சாந்தியின் சகோதரரும், முன்பு *அழகிய தீயே* படத்தில் நடித்தவருமான ஜெய் வர்மா படத்தின் முக்கிய கதாபாத்திரத்தில் நடிக்க தேர்வு செய்யப்பட்டார். எஸ். எஸ். ராஜேந்திரன் 2014 இல் இறப்பதற்கு முன்பு கடைசியாக நடித்த படம் இதுவாகும்.

இந்த படம் 2005 ஆம் ஆண்டில் தொடங்கப்பட்டு மதுரை, திருப்பரங்குன்றம், கொடைக்கானல், நாகர்கோயில், கன்னியாகுமரி ஆகிய இடங்களில் படப்பிடிப்பு நடத்தபட்டது. தயாரிப்பாளர் தங்களுக்கு சம்பளம் கொடுக்கவில்லை என்று கேரளாவைச் சேர்ந்த நடிகைகள் புகார் கூறியபோது படம் சர்ச்சைக்கு உள்ளானது. படப்பிடிப்பு 2006 இல் முடிவடைந்தது. 2007 இல் வெளியிட முடிவு செய்யப்பட்டது, ஆனால் அது தவறிப்போய் இது 2008 இல் வெளியிடப்பட்டது.

இசை
---

படத்திற்கான இசையை சிறீகாந்து தேவா அமைக்க, பா. விஜய், சினேகன், நந்தலாலா, விஜய் சாகர். ஜெயர்வி ஆகியோர் பாடல் வரிகளை எழுதினர்.

குறிப்புகள்
-----------

1. ↑  "காப்பகப்படுத்தப்பட்ட நகல்". .
2. ↑
3. ↑
4. ↑
5. ↑
6. ↑  "காப்பகப்படுத்தப்பட்ட நகல்". .
7. ↑  "காப்பகப்படுத்தப்பட்ட நகல்". .
8. ↑  "காப்பகப்படுத்தப்பட்ட நகல்". .

வெளி இணைப்புகள்
---------------

* இணையதள திரைப்பட தரவுத்தளத்தில் *தீக்குச்சி (திரைப்படம்)*
***உலூனா 19*** (அ. கா. ***லூனிக் 19*** ( ஈ - 8 - LS தொடர்) ***Luna 19*** (a.k.a. ***Lunik 19***) (E-8-LS series)) என்பது லூனா திட்டத்தின் ஆளில்லா விண்வெளி பயணமாகும். நிலா ஈர்ப்பு விசைகள், மாஸ்கான்களின் இருப்பிடம் பற்றிய முறையான ஆய்வை உலூனா 19 விரிவுபடுத்தியது. இது நிலாக் கதிர்வீச்சு, நிலாவின் சூழலில் நிலா மேற்பரப்பு காம்மாக்கதிர் தாக்கம், சூரியக் காற்று ஆகியவற்றையும் ஆய்வு செய்தது. ஒரு தொலைக்காட்சி அமைப்பு வழி புகைப்படங்களும் பெறப்பட்டன.

கண்ணோட்டம்
----------

லூனா 19 என்பது மேம்பட்ட சந்திர சுற்றுப்பாதைகளில் முதல் , அதன் வடிவமைப்பு அடிப்படையாக கொண்டது இந்த ஆர்பிட்டர்களுக்கு யே - 8எல்எஸ் என்று பெயரிடப்பட்ட அடிப்படை லேண்டர் ஸ்டேஜ் ஒரு சக்கரமற்ற லூனோகோட் போன்ற சட்டகத்தால் முதலிடத்தில் இருந்தது , இது அனைத்து அறிவியல் கருவிகளையும் ஒரு அழுத்தப்பட்ட கொள்கலனில் வைத்திருந்தது.

லூனா 19 1971 ஆம் ஆண்டு செப்டம்பர் 28 ஆம் தேதி பூமியின் வாகன நிறுத்த சுற்றுப்பாதையில் செலுத்தப்பட்டது , மேலும் இந்த சுற்றுப்பாதையில் இருந்து *சந்திரனை* நோக்கி அனுப்பப்பட்டது. லூனா 19 செப்டம்பர் 29 மற்றும் அக்டோபர் 1 ஆகிய தேதிகளில் இரண்டு நடுத்தர திருத்தங்களுக்குப் பிறகு 1971 அக்டோபர் 2 அன்று *சந்திரனைச்* சுற்றி ஒரு சுற்றுப்பாதையில் நுழைந்தது. ஆரம்ப சுற்றுப்பாதை அளவுருக்கள் 140 x 140 கிலோமீட்டர்கள் 40.58 ′ சாய்வில் இருந்தன.

அதன்பிறகு , விண்கலம் அதன் முக்கிய இமேஜிங் பணியைத் தொடங்கியது - சந்திரனின் மலைப்பாங்கான பகுதியின் பரந்த படங்களை 30 மற்றும் 60 தெற்கு அட்சரேகைக்கும் 20 மற்றும் 80 கிழக்கு தீர்க்கரேகைக்கும் இடையில் வழங்கியது. சந்திர ஈர்ப்பு விசையின் வடிவம் மற்றும் வலிமை மற்றும் சின்னங்களின் இருப்பிடங்கள் குறித்த விரிவான ஆய்வுகள் பிற அறிவியல் சோதனைகளில் அடங்கும். 1972 மே மற்றும் ஜூன் மாதங்களில் நடந்த மறைபொருள் ஆய்வுகள் , 10 கிலோமீட்டர் உயரத்தில் உள்ள மின்னூட்டப்பட்ட துகள்களின் செறிவை விஞ்ஞானிகள் தீர்மானிக்க அனுமதித்தன. சூரியக் காற்று பற்றிய கூடுதல் ஆய்வுகள் செவ்வாய் 2 மற்றும் 3 சுற்றுப்பாதைகள் மற்றும் வெனெராஸ் 7 மற்றும் 8 ஆகியவற்றால் நிகழ்த்தப்பட்டவற்றுடன் ஒருங்கிணைக்கப்பட்டன. லூனா 19 உடனான தொடர்புகள் ஒரு வருட செயல்பாடு மற்றும் சந்திரனைச் சுற்றி 4,000 க்கும் மேற்பட்ட சுற்றுப்பாதைகளுக்குப் பிறகு 1 நவம்பர் 1972 அன்று இழக்கப்பட்டன.

மேலும் காண்க
------------

* செயற்கைக்கோள்கள், விண்வெளி ஆய்கலங்களின் காலநிரல்

வெளி இணைப்புகள்
---------------

* NASA. gov Archived January 2021 at the Wayback Machine *சூரியக்* குடும்ப ஆய்வு மையம் (NASA)

மேற்கோள்கள்
-----------

வார்ப்புரு:Luna programmeவார்ப்புரு:Moon spacecraftவார்ப்புரு:Orbital launches in 1971
**தென்னிந்திய சிறு நீல மீன்கொத்தி** (அறிவியல் பெயர் : *Alcedo atthis taprobana*) என்பது சிரல் எனப்படும் சிறு நீல மீன்கொத்தியின் கிளை இனங்களில் ஒன்று ஆகும். தென்னிந்திய சிறு நீல மீன்கொத்திகள் தென்னிந்தியாவிலும் இலங்கையிலும் இனப்பெருக்கம் செய்து வாழ்கின்றன.

விளக்கம்
--------

தென்னிந்திய சிறு நீல மீன்கொத்திகள் சிட்டுக்குருவியை விடச் சற்றுப் பெரியவை. இவை சுமார் 18 செ.மீ. நீளம் இருக்கும். இவற்றின் அலகு ஐந்து செ.மீ நீளமாகவும், கறுப்பு நிறத்திலும் இருக்கும். இவற்றின் விழிப்படலம் பழுப்பாகவும், கால்கள் பவளச் சிவப்பாகவும் இருக்கும். உடலின் மேற்பகுதி நல்ல நீல நிறமாகப் பசுமை தோய்ந்த நிறத்தில் காணப்படும். அலகின் அடிபுபகுதியிலிருந்து ஒரு பசுங்கோடு கழுத்தின் பக்கங்களில் செல்லக் காணலாம். காதுகளின் மேல் வெள்ளைப் பகுதி காணப்படும். தலையும் கழுத்தும் சற்றுக் கறுத்துக் காணப்படும். உடலின் அடிப்பகுதி துருச் செந்நிறமாகவும், கீழே பழுப்பாகவும் இருக்கும்.

பெண் பறவை ஆண் பறவை போன்றே காணப்படும் என்றாலும் அதன் அலகின் அடிப்பகுதி சற்று ஆரஞ்சு நிறம் தோய்ந்திருக்கும்.

நடத்தை
------

தென்னிந்திய சிறு நீல மீன்கொத்திகள் நீர்வளம் மிக்கப் பகுதிகளில் தனித்துக் காணப்படும். தாழ்வான மரக்கிளையிலோ, வரப்பிலோ, கற்களின்மீதோ, அமர்ந்து நீரின்மேல் பாய்ந்து தன் அலகால் மீனைக் கொத்திச் சென்று மீண்டும் சென்று அமர்ந்து பிடித்துவந்த மீனை விழுங்கும். இதன் நீளத்தில் பாதி உள்ள மீனைக் கூட பிடித்துவந்து தலையை அப்படியும் இப்படியும் ஆட்டி மீனைச் செயலிழக்கச் செய்து விழுங்கும். சில சமயங்களில் உலங்கு வானூர்தியைப் போல நீர்ப்பரப்பின் மீது முன் பின் செல்லாது ஓரே இடத்தில் ஆடாது அடையாது பறந்து பின் நீரில் பாய்ந்து மீனைப் பிடிப்பதும் உண்டு. இவ்வாறு நீரில் இருந்து இரண்டு முதல் மூன்று மீட்டர் உயரத்திலேயே பறக்கும். இதன் முக்கிய உணவாக மீன், தவளை, நீர் வாழ் புழு பூச்சிகள் போன்றவை ஆகும்.

இடம் விட்டு இடம் செல்லும்போது ச்சிச்சீ, ச்சிச்சீ என கத்தியபடியே பறந்து செல்லும்.

இவை மார்ச் முதல் மே முடிய இனப்பெருக்கம் செய்கின்றன. ஆறங்கரைகளில் நீளவாக்கில் வாங்கு செய்து இறுதியில் அறை அமைத்து அதில் முட்டை இடுகின்றன. வாங்கு ஒரு மீட்டர் நீளம் வரை செல்லும். இவை நான்கு முதல் ஆறு வரையிலான வெண்மையான முட்டைகளை இடும். ஆண் பெண் என இரு பறவைகளும் அடைகாத்து குஞ்சுகளைப் பராமரிக்கின்றன.

மேற்கோள்கள்
-----------

1. ↑  Gill, Frank; Donsker, David, eds. (2017). "Rollers, ground rollers & kingfishers". *World Bird List Version 7.2*. International Ornithologists' Union. 17 May 2017 அன்று பார்க்கப்பட்டது.
2. 1 2 3   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 294-296.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27613640
* GBIF: 6175767
* iNaturalist: 629975
* ITIS: 693012

 |
A red drink in a cup கஞ்சி
**கஞ்சி** (*Kanji*) என்பது ஒரு புளிக்கவைக்கப்பட்ட பானம் ஆகும். இது இந்தியத் துணைக் கண்டத்தில் உருவானது. ஹோலி பண்டிகைக்காக இந்தியாவில் தயாரிக்கப்பட்டது.

கஞ்சி தண்ணீர், மஞ்சள் முள்ளங்கி, பீட்ரூட், கடுகு மற்றும் பெருங்காயம் ஆகியவற்றைக் கொண்டு தயாரிக்கப்படுகிறது. இதன் மேல் பூந்தி தூவி பரிமாறலாம்.

ஊட்டச்சத்து, கஞ்சியில் ஆன்டிஆக்ஸிடன்ட்கள் அதிகம் உள்ளது. நலநுண்ணுயிரி பாக்டீரியாவின் பதினொரு விகாரங்கள் கஞ்சியிலிருந்து தனிமைப்படுத்தப்பட்டுள்ளன. *பீடியோகாக்கசு அசிடிலாக்டிசி* என்ற விகாரம் அதிக வளர்ச்சித் திறனுடன் மரபணு ரீதியாக வகைப்படுத்தப்பட்டுள்ளது. இதிலிருந்து மாறுபட்ட பொருட்களைக் கொண்டு பானமாகத் தயாரிக்கப்படும் கஞ்சி இந்தியாவின் தென்மாநிலங்களில் பிரபலம்.

மேலும் பார்க்கவும்
------------------

* கஞ்சி

மேற்கோள்கள்
-----------

1. ↑  Kingston, J. J.; Radhika, M.; Roshini, P. T.; Raksha, M. A.; Murali, H. S.; Batra, H. V. (September 2010). "Molecular characterization of lactic acid bacteria recovered from natural fermentation of beet root and carrot Kanji" (in en). *Indian Journal of Microbiology* **50** (3): 292–298. doi:10.1007/s12088-010-0022-0. பன்னாட்டுத் தர தொடர் எண்:0046-8991. பப்மெட்:23100843.
2. ↑  Sharma, Chetna; Sahota, Param Pal; Kaur, Sarabjit (October 2021). "Physicochemical and microbiological evaluation of antioxidant-rich traditional black carrot beverage: Kanji.". *Bulletin of the National Research Centre* **45** (1): 3,6. doi:10.1186/s42269-021-00594-y. பன்னாட்டுத் தர தொடர் எண்:2522-8307. பப்மெட்:34393474.
*Grus antigone*
**போதா** அல்லது **சாரசு கொக்கு**, **சரச பெருங்கொக்கு** (*Sarus Crane*, சாரஸ் கொக்கு, *Grus antigone*) என்பது இக்காலத்திலே இந்தியாவில் நடுப்பகுதியிலும், கங்கையாற்றுப் படுகையிலும் வட பாக்கித்தான், நேபாளம், தென்கிழக்கு ஆசியா, ஆத்திரேலியா ஆகிய பகுதிகளிலும் காணப்படும் ஒரு வகைப் பெரிய கொக்கு. இது 5 அடி உயரம் வரை இருக்கும். இந்தப் பறவைதான், பறக்கக்கூடிய பறவைகளில் மிகவும் உயரமானது. உலகின் உயரமான பறவையான நெருப்புக்கோழியால் பறக்க முடியாது என்பது குறிப்பிடத் தக்கது. இது உத்திரப்பிரதேச மாநிலப்பறவையாகும்.

தோற்றம்
-------

நன்கு வளர்ந்த சாரசு கொக்குகள், சிவப்பு நிறத்தலையையும் வெளுத்த உச்சந்தலையையும் கொண்டு இருக்கும். அலகுகள் கருத்தவை. இறக்கையின் நுனிப்பகுதி கருப்பாகவும் உடல் வெண்சாம்பல் நிறத்திலும் இருக்கும். ஆண் பறவைகளும் பெண் பறவைகளும் ஒத்த தோற்றம் கொண்டன. ஆண் பறவை பெட்டையை விடப் பெரியது. ஆண் பறவைகள் அதிக அளவாக 6.6 அடி உயரம் வரை வளரக்கூடும். இப்பறவையே உலகில் எஞ்சியுள்ள இனங்களில் உயரமான பறக்கும் பறவை ஆகும். சராசரியாக 6.3 முதல் 7.3 கிலோ எடை வரை இருக்கும்.

பழக்கவழக்கங்கள்
---------------

மற்ற கொக்குகளைப் போல் இவை நெடுந்தொலைவு வலசை போவதில்லை. இரண்டு முதல் ஐந்து கொக்குகள் வரை கொண்ட சிறிய குழுக்களாக (சிறு தொழுதிகளாக) வாழ்கின்றன. சாரசுகள் அனைத்துண்ணிகள். பூச்சிகள், நீர்த்தாவரங்கள் முதலானவற்றை உணவாகக் கொள்கின்றன. சூலை – அக்டோபர் மாதங்களுக்கு இடைப்பட்ட காலத்தில், மழைக்குப் பிறகு இவை இணை சேருகின்றன, பின்னர் ஆகத்து – செப்டம்பர் மாதங்களுக்கு இடைப்பட்ட காலத்தில் முட்டையிடக்கூடியன. இவை பெரும்பாலும் குளம், குட்டை போன்ற நீர்நிலைகளுக்கு அருகே தரையிலேயே கூடு கட்டி முட்டையிடுகின்றன. இவை நான்கைந்து முட்டைகள் இடும் என்றாலும்,அவற்றில் இரண்டு அல்லது மூன்று மட்டுமே குஞ்சு பொரிக்கும். ஆண், பெண் (பெட்டை) இருபறவைகளுமே முட்டைகளை அடைகாக்கும். இணையைக் கவர்வதற்காக இவை கொடுக்கும் அழைப்புகளும் நடனமும் உலகப் புகழ்பெற்றவை. இப்பறவைகள் வாழ்நாள் முழுவதும் ஒரே இணையுடனே வாழ்கின்றன. இணை சேரும் காலம் தவிர்த்து இந்தப் பறவைகள் 10 அல்லது 15 கொண்ட குழுவாகத் திரியும்.

மேற்கோள்கள்
-----------

1. ↑  ராதிகா ராமசாமி (14 ஏப்ரல் 2018). "நடனமாடும் பெருங்கொக்கு!". *கட்டுரை*. தி இந்து தமிழ். 16 ஏப்ரல் 2018 அன்று பார்க்கப்பட்டது.
**சப்பான் உயிரியல், உயிரி தொழில்நுட்பவியல் மற்றும் வேளாண் வேதியியல் சங்கம்** (*Japan Society for Bioscience, Biotechnology, and Agrochemistry*) என்பது சப்பான் நாட்டின் உயிரியல், உயிரி தொழில்நுட்பம் மற்றும் வேளாண் வேதியியல் ஆகியவற்றிற்கு அர்ப்பணிக்கப்பட்ட ஓர் அறிவியல் சமூகம் ஆகும். 1924 ஆம் ஆண்டில் சப்பான் வேளாண் இரசாயன சங்கமாக இச்சங்கம் நிறுவப்பட்டது. த்ற்போதைய பெயர் 1989 ஆம் ஆண்டில் சூட்டப்பட்டது.

1957 ஆம் ஆண்டில், சப்பானின் கல்வி, அறிவியல், விளையாட்டு மற்றும் கலாச்சார அமைச்சகத்தால் அதிகாரப்பூர்வமாக ஒரு சமூகமாக அங்கீகரிக்கப்பட்டது. தற்போதைய உறுப்பினர்களில் ஆராய்ச்சியாளர்கள், தொழில்நுட்பவியலாளர்கள், மாணவர்கள் மற்றும் உயிரியல் மற்றும் உயிரி தொழில்நுட்பத்தின் பல்வேறு துறைகளில் உள்ள தனியார் நிறுவனங்கள் உள்ளனர்.

மேற்கோள்கள்
-----------

1. ↑  
"Organizations and Activities". Japan Society for Bioscience, Biotechnology, and Agrochemistry. 2010-08-19 அன்று பார்க்கப்பட்டது.

புற இணைப்புகள்
--------------

* Japan Society for Bioscience, Biotechnology, and Agrochemistry website

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* நார்வே
* ஜெர்மனி
* Israel
* United States
* யப்பான்
* செக் குடியரசு
* ஆத்திரேலியா
* கொரியா

 |
| கல்விசார் | 
* CiNii

 |
| மற்றவை | 
* IdRef

 |
**இந்திய கருமுதுகு மரங்கொத்தி** (அறிவியல் பெயர்: *Chrysocolaptes festivus festivus*) என்பது கருமுதுகு மரங்கொத்தியின் துணையினம் ஆகும். இப்பறவையானது நடு, தென்னிந்தியாவில் காணப்படுகிறது.

விளக்கம்
--------

இந்திய கருமுதுகு மரங்கொத்தியானது புறாவை விடச் சிறியதாக சுமார் 29 செ.மீ. நீளம் இருக்கும். இதன் உச்சந்தலையும் கொண்டையும் ஆழ்ந்த சிவப்பாக இருக்கும். கழுத்தின் இரு பக்கங்களிலும் காணப்படும் வெண்மை முதுகு நோக்கிச் சென்று மேல் முதுகில் இணைந்து V போன்ற தோற்றம் அளிக்கும். கீழ் முதுகும் வாலும் கருப்பாக இருக்கும். இறக்கைகள் பொன்நிறம் தோய்ந்த ஆலிவ் நிறத்தில் இருக்கும். மார்பும் வயிறும் மஞ்சள் தோய்ந்த வெள்ளை நிறத்தில் இருக்கும். மார்பின் தூவிகள் கறுப்பு விளிம்பு பெற்று மார்பில் செதில்கள் அமைந்தது போன்ற தோற்றத்தை உண்டாக்கும். பெண் பறவை தோற்றத்தில் ஆண் பறவையை ஒத்து உச்சந்தலையும் கொண்டையும் மட்டும் பொன்னிற மஞ்சளாக (ஆழ்ந்த சிவப்பிற்கு பதிலாக) இருக்கும்.

பரவலும் வாழிடமும்
-----------------

இந்திய கருமுதுகு மரங்கொத்தியானது நடு, தென்னிந்தியாவில் காணப்படுகிறது. தென்னிந்தியா முழுவதும் இலையுதிர் காடுகளிலும், புதர்க் காடுகளிலும், மரக் காடுகளிலும் காணப்படுகிறது.

நடத்தை
------

இந்திய கருமுதுகு மரங்கொத்தியானது தனித்தோ அல்லது இணையாகவோ மரங்களை அலகால் தட்டியும், தரையிலும் இரை தேடித் திரியும். காட்டுத் தீயால் எரிந்த புல்வெளிகளில் இவை விரும்பித் திரிவது அறியப்பட்டுள்ளது. எறும்புகளையும், மரத்தை துளைக்கும் வண்டுகளையும் இது உணவாகக் கொள்கிறது. பொன்முதுகு மரங்கொத்தியைப் போல சிரிக்கும் குரலில் கிறீச் எனக் கத்தக்கூடியது. 

இவை நவம்பர் முதல் ஏப்ரல் வரை இனப்பெருகம் செய்கின்றன. மரத்தின் காய்ந்த கிளைகளில் குடைந்த பொந்தில் ஒன்று அல்லது இரண்டு வெள்ளை முட்டைகளை இடும்.

மேற்கோள்கள்
-----------

1. ↑  "Woodpeckers". *World Bird List Version 9.2* (International Ornithologists' Union). 2019. .
2. 1 2 3   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 332-333.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q21401178
* விக்கியினங்கள்: Chrysocolaptes festivus festivus
* EoL: 1282514
* GBIF: 6177083
* iNaturalist: 721138
* ITIS: 686594

 |
**கூனித்தீவு** என்பது இலங்கையின் திருகோணமலை மாவட்டத்தின் கிழக்கே மூதூர் கொட்டியாரம் பிரதேசத்தில் உள்ள ஒரு கிராமம். இங்கே வேளாளர், விசுவகுலத்தினர், மற்றும் குருகுலக்கரையாளர் ஆகிய மக்கள் கணிசமாகக் வாழ்கின்றனர். இங்கே இந்து சமயத்தவர்கள் மட்டும் வாழ்வது தனிச்சிறப்பு. இக்கிராமத்தின் வரலாற்று அடையாளமாக நீள்சதுர தொட்டில்கல், தோணிக்கல்துறை, இலக்கந்தைதுறை, கொக்குக்கல், கொக்கட்டிக்கல், மத்தளமலை, கெவுளியா வெளிச்சவீடு, இறால்குழி இரண்டாவது உலகப்போரின் போது ஜப்பான் நாட்டு விமானப்படை குண்டு போட்ட தடங்கள், அழகிய சுற்றுலா கடற் கரைகள் ஆகியவை காணப்படுகின்றன. வில்லுக்குளக்கரையோரத்தில் பெரும்பாலான குடிமனைகள் காணப்படுகிறது.

பெயர்க்காரணம்
-------------

இக்கிராமத்தின் பெயர் அமைவிற்கு தலைமுறை தலைமுறையாக இரண்டு காரணங்கள் கூறப்படுகிறது. இக்கிராமமானது மாரிகாலத்தில் மழைநீரால் சுற்றுப்புர சூழலில் உள்ள எல்லா தாழ்நிலங்களும் நீரால் நிரம்பி நடுவிலுள்ள உயர்நிலம் மட்டும் "தீவு" போன்று காட்சியளிக்கும். இங்கு அதிகமாக அக்காலத்தில் பள்ளத்தாக்குகளில் (பள்ளவெளி, கெழல்வெளி, உப்புவெளி, வில்லுகுளவெளி, வட்டவன்) வெள்ளத்தை தாக்குப்பிடித்து உயர்ந்து வளரக்கூடிய கார் நெல், கூம்பாளை நெல் போன்ற தமிழ்நாட்டின் காஞ்சிபுரத்தில் இருந்து வந்து குடியேறிய மூத்தகுடியினரினால் தருவிக்கப்பட்ட நெல்லினங்கள் பயிரிடப்பட்டு வந்தமையினால் கூம்பாளையின் பகுதி முதலெழுத்தும் கார் இன் விகுதி முடிவெழுத்தும் இணைந்து "கூர்" எனவும் அதனோடு "நெல்" உம் "தீவு" உம் ஒருசேரவிணைந்து "கூர்நெல்தீவு" என மூதாதையர்களால் அழைக்கப்பட்டு வந்தது. பிற்காலத்தில் ஆங்கிலேயர் தமக்கு புரியும் விதமாக மாற்றி மருவி "கூனித்தீவு" என தற்போது அழைக்கப்பட்டு வருகின்றது. இன்னொரு காரணமாக இக் கிராமத்தின் நிலத்திணிவானது வில் போன்று வளைந்து கூனலாக அமைந்துள்ளதால் மக்கள் "கூனித்தீவு" என்றும் பெயருக்கு காரணம் கூறுகின்றனர்.

இங்குள்ள *வில்லுக்குளம்* என்ற குளம் வில் போன்று வளைந்து பரந்து காணப்படுவதோடு அதன் வளைந்த நிலப்பரப்பினுள்ளேயே கூனித்தீவு அழகாக ஒரு தீவு போன்று இடம்பிடித்திருப்பது இக்கிராமத்தின் சிறப்பாகும். வில்லுக்குளம் வெள்ளைத்தாமரைத் தடாகமாகக் காட்சியளிப்பதோடு நன்னீர் மீன் வளத்தையும் கொண்டு விளங்குகிறது. இக்குளமானது ஊர்மக்களின் வாழ்வாதாரத்தின் அரும்பெரும் கொடையாகும்.

**ஊரில் பிறந்து கல்வியால் உயர்ந்தவர்கள்**
திரு.செ.கதிர்காமத்தம்பி (சிரேஷ்ட தொழில்நுட்ப உத்தியோகத்தர்),
திரு.கிருஷ்ணகுமார் (ஆசிரியர் யாழ் இந்துக்கல்லூரி),
திரு.செல்வரெட்ணம் (அதிபர்),
திரு.இராசலோஜனி (விஞ்ஞான பாடவாசிரியர்),
திரு.திருஞானசம்பந்தன் (பட்டதாரி ஆசிரியர்),
திரு.யோகேஸ்வரன் (பௌதீகவிஞ்ஞான பட்டதாரி),
திரு.தா.கௌரிசங்கர் (சத்திர சிகிச்சை நிபுணர்),
திரு.தி.ஹரிதரன் (பட்டய பொறியியலாளர்),
திரு.த.கமலேந்திரன் (பொறியியலாளர்),
திருமதி.யோ.பிரமிளா (பொறியியலாளர்),
திரு.சு.சுதர்சன் (வைத்தியர்),
திரு.யோ.பிரசாத் (வைத்தியர்),
திருமதி.ச.உசாநந்தினி (வைத்தியர்),
திரு.உ.அனந்த கிருஷ்ணன் (வைத்தியர்)

இன்னும் பலர்.

கோயில்கள்
---------

* பிள்ளையார் கோயில்
* படபத்திரகாளி கோயில்
* வைரவர் கோயில்
* மத்தளமலை முருகன் கோயில்

குளங்கள்
--------

* வில்லுக்குளம்
* குயவன் குளம்
* பெரியகுளம்
* புலிகுத்திய குளம்
* பெரியமொட்டையாண்டிக் குளம்
* பொக்கையா குளம்
* பெரிய ஆலங்குளம்
* கட்டக்காட்டுக்குளம்

பாடசாலைகள்
----------

* தி/நாவலர் வித்தியாலயம்
* தி/பாரதி வித்தியாலயம்

கிராமசேவகர் பிரிவு
------------------

* 8ம் வட்டாரம்
* 9ம் வட்டாரம்
வாகரை கதிரைவெளிப் பகுதிகளில் உள்நாட்டு போரினால் இடம்பெயர்ந்த தமிழர்கள் அகதிகளாக தங்கியிருந்த பாடசாலைகளின் மீது நவம்பர் 8,2006 ல் இலங்கை இராணுவம் நடத்திய மிகமோசமான குண்டுவீச்சு மற்றும் எறிகணைத் தாக்குதல் நிகழ்வே **வாகரை குண்டுத்தாக்குதல்** ஆகும். இந்நிகழ்வின் விளைவாக 50க்கும் அதிகமான அகதித்தமிழர்கள் இறந்ததுடன்  100க்கும் அதிகமானோர் காயமுற்று உள்ளூர் மருத்துவமனைகளில் அனுமதிக்கப்பட்டும் உள்ளனர்.

வாகரைப் பகுதி, இலங்கையின் கிழக்கே மட்டக்களப்பு நகருக்கு வடக்காக அமைந்துள்ளது. தமிழர்கள் செறிந்து வாழும் இந்நகர் தற்போது தமிழீழ விடுதலைப் புலிகளின் கட்டுப்பாட்டில் இருக்கின்றது.

தமிழீழ விடுதலைப் புலிகளின் குற்றச்சாட்டு
----------------------------------------

வாகரையில் ஐக்கிய நாடுகள் அவையின் உலக உணவு திட்டம் அடங்கலாக பலவித நிவாரண உதவிகள் வழங்கும் வழிகளை மூன்று கிழமையாக இலங்கை அரசு, தடுத்துவருவதாகவும் "மேலும்,வாகரை குண்டுதாக்குதலில் காயமுற்றவர்களை இராணுவ சோதனைச்சாவடி ஊடாக கொண்டு செல்வதற்கு இராணுவ கெடுபிடியால் மூன்று மணித்தியாலம் வரை பிடித்ததாகவும் தமிழீழ விடுதலைப் புலிகளின் திருகோணமலை மாவட்ட அரசியல் துறைப்பொறுப்பாளர் தெரிவித்துள்ளார்..

அரசின் பதிலளிப்பு
-----------------

தாக்குதல் சம்பவத்திற்கு பொறுப்பினை ஏற்றுக்கொள்வதாகவும்,தவறுக்கு வருந்துவதாகவும் மேலும் எல்லாவற்றையும் விட நாட்டுப் பாதுகாப்பே முதன்மையானது எனவும் இலங்கை அரசின் பேச்சாளர் தெரிவித்துள்ளார்..இந்நிகழ்வின்போது தாக்குதலுக்குள்ளான அகதி முகாமும் மக்களும் மனிதக் கேடயமாக தமிழீழ விடுதலைப் புலிகளால் தடுத்துவைக்கப்பட்டிருந்ததாக இலங்கை அரசு தமிழீழ விடுதலைப் புலிகள் மீது குற்றம் சாட்டிருந்தது. இதனை தமிழீழ விடுதலைப்புலிகள் முற்றிலுமாக மறுத்துள்ளனர். இலங்கைப் போர்நிறுத்தக் கண்காணிப்புக் குழுவும் தொடர்புடைய பாடசாலையிலும் அதனை அண்டியுள்ள பகுதியும் இராணுவத் தளமாக பாவிக்கப்பட்டமைக்கான எந்தவொரு அறிகுறிகளையும் தாம் காணவில்லை என தெரிவித்துள்ளனர் .

பன்னாட்டு வெளிப்பாடுகள்
-----------------------

வாகரை நிகழ்வு இலங்கை வாழ் தமிழர் இடையில் அரசின் மீது பரந்த வெறுப்பையும் கோபத்தினையும் உருவாக்கி உள்ளது. இச்சம்பவத்தை கண்டித்து தமிழ் தேசியக்கூட்டமைப்பின் நாடாளுமன்ற உறுப்பினர்களினால் இலங்கைகான ஐக்கிய நாடுகளின் சிறுவர் நிதியம் தலைமை அலுவலகதின் முன்னால் ஆர்ப்பாட்டம் நடாத்தப்பட்டது]].இந்த ஆர்ப்பாட்டத்தை முன்னின்று நடாத்திய முண்ணனி தமிழ் பாராளமன்ற உறுப்பினர் நடராஜா ரவிராஜ் மறுநாளே கொழும்பில் சுட்டுக் கொல்லப்பட்டார் இந்நிகழ்வு பற்றி குறிப்பிட்ட தமிழ்நாட்டு முதல்வர் மு. கருணாநிதி, "எவ்வளவு காலம்தான் இந்தியா இலங்கையில் தமிழருக்கு எதிராக இராணுவத்தால் நிகழ்த்தப்படும் வன்கொடுமை கண்ணுறாமல் பொறுமை காப்பது" என மனவேதனைப்பட்டுள்ளார்
ஐக்கிய நாடுகள் அவை குறிப்பிடும்போது இந்நிகழ்வை காட்டமாக கண்டித்ததுடன் தாக்குதல் நடாத்தும்போது மக்கள் தொடர்பில் கரிசனமெடுக்குமாறு கேட்டிருக்கின்றது.மேலும் அனைத்துலக மன்னிப்புச் சபையும் தனது கண்டனத்தைத் தெரிவித்ததுடன் உரிய விசாரணைகளை நடத்தும்படி அரசினைக் கேட்டிருக்கின்றது.

இவற்றினையும் பார்க்க
--------------------

* இலங்கை இனப்பிரச்சினைக் காலக்கோடு
* இலங்கை நாடாளுமன்ற உறுப்பினர் ரவிராஜ் படுகொலை

வெளி இணைப்புக்கள்
-----------------

* Massacre of innocent civilians at Kathiraweli D.B.S.Jeyaraj பரணிடப்பட்டது 2007-09-27 at the வந்தவழி இயந்திரம்
**மலபார் வானம்பாடி** (*Malabar lark*) அல்லது **மலபார் கொண்டை வானம்பாடி** *(கெலெரிடா மலபாரிகா)* என்ற சிற்றினம் ஆலுடிடே வானம்பாடி குடும்ப பறவையாகும். இது மேற்கு இந்தியாவில் காணப்படுகிறது.

வகைப்பாட்டியல்
--------------

முதலில், மலபார் வானம்பாடி தற்போதைய பேரினத்திற்கு மாற்றப்படுவதற்கு முன்பு *அலாடா* பேரினத்தில் வகைப்படுத்தப்பட்டது. சிலர் தெக்லா வானம்பாடியினை இதன் துணைச்சிற்றினமாக கருதினர்.

விளக்கம்
--------

இது ஒரு சிறிய வகை வானம்பாடி ஆகும். இது நீண்ட கூர்முனை விறைப்பு முகடு கொண்டது. இது நெல்குருவியினை விட சாம்பல் நிறமானது. மேலும் இந்த சிற்றினத்தில் வெள்ளை இறக்கை மற்றும் வால் விளிம்புகள் இல்லை.

இது வட இந்தியாவில் இனப்பெருக்கம் செய்யும் கொண்டை வானம்பாடி போன்றது. மலபார் வானம்பாடி சிறியதாகவும், இருண்ட கோடுகள் கொண்ட சிவப்பு கலந்த பழுப்பு நிறத்தில் இறகுகள் இருக்கும். அதேசமயம் கொண்டை வானம்பாடி சாம்பல் நிறமாக இருக்கும். வயிறு வெள்ளை நிறத்திலானது. பாலினங்கள் ஒத்தவை.

சைக்சின் வானம்பாடி மற்றொரு இந்திய உறவினராகும். இது சிவப்பு-பழுப்பு நிற இறகுகளைக் கொண்டுள்ளது. ஆனால் சிறியது. கடினமான நிமிர்ந்த முகடு மற்றும் வெற்று பழுப்பு கீழ்ப்பகுதிகளைக் கொண்டுள்ளது.

பரம்பல்
-------

மலபார் வானம்பாடி மேற்கு இந்தியாவில் காணப்படுகிறது. இது திறந்தவெளி, சாகுபடி மற்றும் புதர்க்காடுகளில் பெரும்பாலும் காணப்படும் பொதுவான பறவை.

நடத்தை மற்றும் சூழலியல்
-----------------------

மலபார் வானம்பாடி இரண்டு அல்லது மூன்று முட்டைகளை இடும். தரையில் கூடு கட்டி அமர்ந்து இனப்பெருக்கம் செய்யும் பறவையாகும். இதன் உணவு விதை மற்றும் பூச்சி. பூச்சியினை குறிப்பாக இனப்பெருக்க காலத்தில் உண்ணுகின்றது.

 இந்தியாவின் கேரளாவில் உள்ள கண்ணூரில்

மேற்கோள்கள்
-----------

1. ↑  BirdLife International (2017). "*Galerida malabarica*". *IUCN Red List of Threatened Species* **2017**: e.T22717391A111112359. doi:10.2305/IUCN.UK.2017-1.RLTS.T22717391A111112359.en.. பார்த்த நாள்: 13 November 2021.
2. ↑  "Galerida theklae - Avibase". .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1590970
* விக்கியினங்கள்: Galerida malabarica
* ADW: Galerida\_malabarica
* Avibase: DA29B24C9FDB8843
* BioLib: 25674
* BirdLife: 22717391
* ஈபேர்டு: mallar1
* Fauna Europaea: 402023
* GBIF: 2490672
* iNaturalist: 7361
* IRMNG: 11238719
* ITIS: 560132
* IUCN: 22717391
* என்.சி.பி.ஐ: 448076
* uBio: 2336299
* Xeno-canto: Galerida-malabarica

 |
Historic site in கடால்சோ டே லா விட்ரியோஸ், எசுப்பானியாவார்ப்புரு:SHORTDESC:Historic site in கடால்சோ டே லா விட்ரியோஸ், எசுப்பானியா
**வில்லேனா அரண்மனை** (எசுப்பானிய மொழி: *Palacio de Villena*) என்பது எசுப்பானியா நாட்டில் கடால்சோ டே லா விட்ரியோஸ் நகரில் அமைந்துள்ள ஒரு அரண்மனை. இது 
திருஜில்லோ பிரபுவான அல்வரோ டி லூனாவால் கட்டப்பட்டது. இந்த கட்டிடம் மற்றும் தோட்டம் கலாச்சார நன்மைக்கான (*Bien de Interés Cultural*) சின்னமாக பட்டியலிடப்பட்டுள்ளது.
இந்த கட்டிடம் ஒரு நினைவுச்சின்னமாக பட்டியலிடப்பட்டு 1931ஆம் ஆண்டு முதல் பாதுகாக்கப்பட்டு வருகிறது. இதனை சுற்றியுள்ள தோட்டம் வரலாற்று சிறப்புமிக்க தோட்டமாக பட்டியலிடப்பட்டு 1970ஆம் ஆண்டு முதல் பாதுகாக்கப்பட்டு வருகிறது.

மேற்கோள்கள்
-----------

1. 1 2  "எசுப்பானிய கலாச்சார அமைச்சகத்தின் (அசையும் மற்றும் அசையாத) பாதுகாக்கப்பட்ட கட்டிடங்களின் தரவுத்தளம்".

வெளிப்புற இணைப்புகள்
--------------------

* வில்லேனா அரண்மனை குறித்த சுருக்கமான ஆய்வு மற்றும் படங்கள் - www.artehistoria.jcyl.es (எசுப்பானிய மொழியில்) பரணிடப்பட்டது 2008-03-09 at the வந்தவழி இயந்திரம்
**இந்திரா காந்தி விளையாட்டரங்கம்** *(Indira Gandhi Stadium)* இந்தியாவின் மகாராட்டிர மாநிலத்திலுள்ள சோலாப்பூர் நகரத்தில் அமைந்துள்ளது. இவ்வரங்கில் 30,000 நபர்கள் உள்ளிருந்து கண்டு இரசிக்கும் திறன் கொண்டது. பெரும்பாலான இடங்கள் நிற்கும் இடங்களாக உள்ளன, அவை மேற்கூரையால் மூடப்படவில்லை. பல நிகழ்வுகளுக்கு இவ்விளையாட்டரங்கம் பயன்படுத்தப்படுகிறது, ஆனால் முக்கியமாக துடுப்பாட்ட போட்டிகள் இங்கு நடைபெறுகின்றன. இந்திய மாநிலமான மகாராட்டிராவில் இந்த மைதானம் மிகப்பெரிய விளையாட்டு அரங்கங்களில் ஒன்றாக கருதப்படுகிறது. அரங்கத்திற்கு இந்தியாவின் நான்காவது பிரதமர் இந்திரா காந்தியின் பெயரிடப்பட்டுள்ளது.

1952 முதல் 1994 வரை 10 முதல் வகுப்பு போட்டிகளும் ஐந்து பட்டியல் ஏ போட்டிகளும் இந்திராகாந்தி விளையாட்டரங்கத்தில் நடைபெற்றுள்ளன.

மேற்கோள்கள்
-----------

1. ↑  "World Stadiums - Stadiums in India". 2011-09-24 அன்று மூலம் பரணிடப்பட்டது. 20 திசம்பர் 2015 அன்று பார்க்கப்பட்டது.
2. ↑   First-class cricket
3. ↑   List A cricket
4. ↑   Other matches

புற இணைப்புகள்
--------------

* cricketarchive
* cricinfo
* wikimapia
**தேராதுன் கால்வாய்கள்** (*Dehradun canals*) என்பது இந்தியாவின் உத்தராகண்டத்தில் உள்ள தேராதூனில் ஒரு காலத்தில் பரவியிருந்த கால்வாய்களின் பாரம்பரிய வலையமைப்பைக் குறிக்கிறது. ஆரம்பக்காலத்தில் ராஜ்பூர் கால்வாயுடன், 17ஆம் நூற்றாண்டின் முற்பகுதியிலிருந்தது. 2000ஆம் ஆண்டில் நகரம் மாநில தலைநகராக மாறிய பிறகு, விரைவான மற்றும் திட்டமிடப்படாத சாலை விரிவாக்கத் திட்டங்களால் பெரும்பாலான வரலாற்றுச் சிறப்பு வாய்ந்த கால்வாய்களை மூடுவதற்கும் சில சந்தர்ப்பங்களில் சிதைக்கவும் வழிவகுத்தன. கடைசியாக மீதமுள்ள கால்வாய்களில் ஒன்று 2007-ல் மூடப்பட்டது.

கால்வாய்களின் சுற்றுச்சூழல் நன்மைகள் குறித்து பொதுமக்கள் எதிர்ப்புகள் மற்றும் சுற்றுச்சூழல் ஆர்வலர்களின் ஆலோசனைகள் இருந்தபோதிலும், இவை எப்போதும் அதிகரித்து வரும் போக்குவரத்திற்கு இடமளிக்க மூடப்பட்டன. பல சுற்றுச்சூழல் குழுக்கள் வரலாற்று வலையமைப்பின் மறுமலர்ச்சிக்காகப் பிரச்சாரம் செய்தன. இதன் அழகியல் மதிப்பு மற்றும் நகரத்தின் நகர்ப்புற சூழல் மற்றும் நுண்காலநிலையில் நேர்மறையான விளைவுகளை மேற்கோள் காட்டின. தற்போது, உத்தராகண்டு அரசு கால்வாய் வலையமைப்பை புதுப்பிக்கவோ அல்லது மீட்டெடுக்கவோ எந்த திட்டத்தையும் அறிவிக்கவில்லை.

வரலாறு
------

17ஆம் நூற்றாண்டின் முற்பகுதியில் முதல் கால்வாயான ராஜ்பூர் கால்வாயின் கட்டுமானம் கார்வாலின் ராணி கர்ணாவதியினால் செயல்படுத்தப்பட்டது. 1850களில் பொறியாளர் ப்ரோபி காட்லி ஐந்து கால்வாய்களை விரிவுபடுத்தியபோது, கால்வாய் வளர்ச்சியின் அடுத்த கட்டம் பிரித்தானிய ஆட்சிக் காலத்தில் நடைபெற்றது.

முக்கியத்துவம்
--------------

இந்த கால்வாய்கள் நகரின் இயற்கையான வடிகால் ஓட்டத்தை உறுதி செய்கின்றன. இது தண்ணீர் தேங்குவதைத் தடுக்கிறது. இது இன்று நகரத்தில் வழக்கமாகக் காணப்படுகிறது. தேராதுனில் பாசுமதி அரிசி வயல்களுக்கு நீர்ப்பாசனம் செய்ய இந்த கால்வாய்கள் பயன்படுகின்றன. நகரின் குறுக்கே தண்ணீர் ஓடுவதால், குளிர்ச்சியான நுண்சூழல் காணப்படுகிறது. இடிக்கப்பட்ட அல்லது மூடப்பட்ட கால்வாய்களில் காலாபதர், பிஜாப்பூர், ராஜ்பூர் மற்றும் ஜகான் கால்வாய்கள் அடங்கும். கலங்கா கால்வாய், நகரின் புறநகரில் இருப்பதால், தப்பித்துள்ளது. பிஜப்பூர் கால்வாயின் சில பகுதிகள் இன்னும் காணப்படுகின்றன.

மேற்கோள்கள்
-----------

1. 1 2  "The missing canals of Dun - Times of India". *The Times of India*.
2. 1 2  "How 'City of Canals' lost its tag | Dehradun News - Times of India". *The Times of India*.
3. ↑  "Canals Vanishing Due to Increasing Population - Breaking Uttarakhand News". *pioneeredge.in*. 2020-07-24 அன்று பார்க்கப்பட்டது.
4. ↑ . 24 November 2002.

வெளி இணைப்புகள்
---------------

* உத்தரகண்ட் நீர்ப்பாசனத் துறை - வரலாற்று கால்வாய்கள்
தாகனு அனல் மின் நிலையம் (டி.டி.பி.எசு)
**தாகனு அனல் மின் நிலையம்** *(Dahanu Thermal Power Station)* இந்தியாவின்  மகாராட்டிர மாநிலம் பால்கர் மாவட்டத்தில் கடற்கரையோர தாகனு நகரில் தாகனு அனல் மின் நிலையம் அமைக்கப்பட்டுள்ளது. மும்பை-அகமதாபாத் தொடருந்து தடத்தில் மும்பைக்கு வெளியே 120 கிலோமீட்டர் தொலைவிலும், மும்பை-அகமதாபாத் – தில்லி தேசிய நெடுஞ்சாலை எண் எட்டுக்கு 20 கிலோமீட்டர் தொலைவிலும் இம்மினுற்பத்தி நிலையம் அமைந்துள்ளது. ரிலையன்சு தாகனு அனல் மின் நிலையம் என்ற பெயராலும் அழைக்கப்படும் இம்மின்னுற்பத்தி நிலையத்தில், நிலக்கரி எரிபொருளாகப் பயன்படுத்தப்படுகிறது. தாகனு அனல் மின் நிலையம் பெரும்பாலும் ஆங்கில எழுத்துகளில் சுருக்கமாக டி.டி.பி.எசு என்ற சுருக்கப் பெயராக அடையாளப்படுத்தப்படுகிறது. ரிலையன்சு உள்கட்டமைப்பு நிறுவனம் இம்மின்னுற்பத்தி நிலையத்தை நிர்வகிக்கிறது. 

தாகனு அனல் மின் நிலையத்தில் மொத்தமாக 500 மெகாவாட் மின்னுற்பத்தி செய்யக்கூடிய இரண்டு மின்னுற்பத்தி அலகுகள் (2X250 மெகாவாட்) அமைந்துள்ளன. 1995 ஆம் ஆண்டு துவக்கப்பட்ட இம்மின்னுற்பத்தி நிலையம் 1996 முதல் வர்த்தக முறையில் மின்னுற்பத்தி செய்து வருகிறது.

| அலகு எண் | கொள்திறன் | துவக்கம் | நிலை |
| --- | --- | --- | --- |
| 1 | 250 மெகாவாட் | 1995 சனவரி | செயல்படுகிறது |
| 2 | 250 மெகாவாட் | 1995 மார்ச்சு | செயல்படுகிறது |
|

மேற்கோள்கள்
-----------

1. ↑  मटा वृत्त सेवा (MaTa Vrutt Seva) (October 2010). "डहाणू औष्णिक ऊर्जा प्रकल्पाला राजीव गांधी पर्यावरण पुरस्कार" (in Marathi). *Maharashtra Times* (Palghar District, Maharashtra, India). ?.
2. ↑
3. ↑  "RInfra". 20 April 2015 அன்று பார்க்கப்பட்டது.
**கரிம செலீனோசயனேட்டுகள்** (*Organic selenocyanates*) என்பவை RSeCN என்ற பொதுவான மூலக்கூற்று வாய்ப்பாட்டால் விவரிக்கப்படும் கரிம செலீனியம் சேர்மங்களாகும். பொதுவாக இவை நிறமற்றவைகளாகும். காற்றில் நிலைத்திருக்கும் திடப்பொருள்களாக இவை உள்ளன. விரும்பத்தகாத நாற்றம் கொண்ட நீர்மங்களாகவும் இவை காணப்படுகின்றன. கட்டமைப்பு, தயாரிப்பு மற்றும் வினைத்திறன் ஆகியவற்றின் அடிப்படையில், செலீனோசயனேட்டுகளும் தயோசயனேட்டுகளும் ஒரே மாதிரியாக செயல்படுகின்றன.

தயாரிப்பு
---------

ஆல்க்கைல் செலீனோசயனேட்டுகள் பொதுவாக பொட்டாசியம் செலீனோசயனேட்டை ஆல்ககால் அல்லது அசிட்டோன் கரைசலில் ஆல்கைல் ஆலைடுகளுடன் சேர்த்து சூடுபடுத்துவதன் மூலம் தயாரிக்கப்படுகின்றன. அரைல் செலீனோசயனேட்டுகள் பொதுவாக பொட்டாசியம் செலீனோசயனேட்டை அரைல் ஈரசோனியம் உப்புகளுடன் சேர்த்து சூடுபடுத்துவதன் மூலமும் தயாரிக்கப்படுகின்றன.

வினைகள்
-------

கரிம செலீனோசயனேட்டுகள் ஒடுக்கவினையின் மூலம் செலீனால்களாக குறைக்கப்படுகின்றன. இவை எளிதாக இருசெலீனைடுகளாக ஆக்சிசனேற்றமடைகின்றன:

RSeCN + 2 e− → RSe− + CN−
RSe− + H+ → RSeH
2 RSeH + 0.5 O2 → RSeSeR + H2O
செலீனோசயனேட்டுகளை ஆக்சிசனேற்றம் செய்தால் செலீனிக் அமிலம் கிடைக்கும்.

மேற்கோள்கள்
-----------

1. 1 2  E. Bulka (1977). "Selenocyanates and Related Compounds". in Saul Patai. *Cyanates and Their Thio Derivatives: Part 2, Volume 2*. PATAI'S Chemistry of Functional Groups. பக். 619–818. doi:10.1002/9780470771532.ch3. பன்னாட்டுத் தரப்புத்தக எண்:9780470771532.
**செலினியன் உச்சி** (*Selenean summit*) நிலாவின் மேலுள்ள உயர்ந்த புள்ளியைக் குறிக்கிறது. பூமிக்கு எவரெசுட்டு சிகரம் எப்படி உயர்ந்த புள்ளியோ அதேபோல நிலாவுக்கு உயர்ந்த புள்ளி செலினியன் உச்சியாகும்.

எங்கெல்கார்ட்டு என்ற விண்கல் வீழ் பள்ளத்தின் விளிம்பில் உள்ள செலினியம் உச்சிக்கு செல்லும் ஓவியனின் அணுகுமுறை
அப்பல்லோ 11 விண்கலத்திலிருந்து எங்கல்கார்ட்டின் விளிம்பை நோக்கி கிழக்கு நோக்கி இருக்கும் சிறு புகைப்படம், செலினியம் உச்சியை
நிலா மேற்பரப்பின் சராசரி உயரத்திற்கு மேல் சுமார் 10,786 மீ (35,387 அடி) உயரம் கொண்டதாக இவ்வுச்சி அமைந்துள்ளது. பூமியுடன் ஒப்பிடுகையில் இது பூமியின் மிக உயர்ந்த புள்ளியான எவரெசுட்டை விட கிட்டத்தட்ட இருபது சதவீதம் 'உயரமாக' உள்ளதாக கணக்கிடப்படுகிறது. செலினியன் உச்சி நிலாவிலுள்ள எங்கெல்கார்ட்டு என்ற விண்கல் வீழ் பள்ளத்தின் வடகிழக்கு விளிம்பில் அமைந்துள்ளது. நிலாவுக்கு கடல் மட்டம் இல்லை என்பது போன்ற அளவீட்டு முறைகள் ஓரளவு வேறுபட்டாலும், நாசாவின் நிலா உளவு சுற்றுக்கலன் குழுக்களால் கண்டுபிடிக்கப்பட்ட காலத்திலிருந்து, நிலாவின் மேற்பரப்பில் செலினியன் உச்சிக்காக கூறப்பட்ட உயர அளவீடுகள் வேறு எங்கும் மிஞ்சவில்லை. செலினியன் உச்சிக்கான தோராயமான ஆயத்தொகுதிகள் நிலாவின் 5.4125°வடக்கு 158.6335°மேற்கு என்று அறியப்படுகிறது.

பூமியிலிருந்து பார்த்தால் தெரியாமல் இருக்கும் நிலவின் மறுபக்கத்தில் செலினியன் உச்சி அமைந்துள்ளது.

மேலும் காண்க
------------

* மோன்சு இயுகென்சு

மேற்கோள்கள்
-----------

1. ↑  Page, Lewis (29 October 2010). "Highest point on the Moon found: Higher than Mount Everest". *theregister.co.uk*. The Register. 18 October 2014 அன்று பார்க்கப்பட்டது.
2. ↑  "Highest Point on the Moon". NASA. 2010-10-27. 2015-03-13 அன்று மூலதளத்திலிருந்து பரணிடப்பட்டது எடுக்கப்பட்டது. 2015-03-29 அன்று பார்க்கப்பட்டது.

புற இணைப்புகள்
--------------

* A video journey to the summit area outlining some peaks in the region.
* Links to other data and information can be found on
**இந்திய சிவப்பு மீன்கொத்தி** (அறிவியல் பெயர்: *Halcyon coromanda coromanda*) என்பது சிவப்பு மீன்கொத்தியின் துணையினம் ஆகும்.

விளக்கம்
--------

இந்திய சிவப்பு மீன்கொத்தியானது மைனா அளவில் சுமார் 25 செ. மீ. நீளம் கொண்டதாக இருக்கும். இதன் அலகு சிவப்பு நிறத்திலும், விழிப்படலம் பழுப்பாகவும், கால்கள் சிவப்பாகவும் இருக்கும். இப்பறவையின் உடலின் மேற்பகுதி கத்திரிப்பூ நிறம் தோய்ந்த செம்பழுப்பாக இருக்கும். கீழ்ப்பகுதி கருஞ்சிவப்பாக இருக்கும். மோவாய், வயிறு, தொண்டை ஆகியன சற்று நிறங்குன்றிக் காணப்படும். இப்பறவை தமிழ்நாட்டில் சென்னையை சுற்றியுள்ள பகுதிகளில் காணப்படதாக பதிவு உள்ளது. ஆனால் தமிழ்நாட்டில் இனப்பெருக்கம் செய்யபட்டதாக அறியப்படவில்லை.

நடத்தை
------

இந்திய சிவப்பு மீன்கொத்தி தனித்தோ அல்லது இணையாகவோ காணப்படும். இது பொதுவாக அஞ்சி மறையும் இயல்புடையது. இதன் குரல் வெண்தொண்டை மீன்கொத்தியை ஒத்து இருக்கும்.

மேற்கோள்கள்
-----------

1. ↑  Gill F, D Donsker & P Rasmussen (Eds). 2020. IOC World Bird List (v10.2). doi : 10.14344/IOC.ML.10.2.
2. 1 2   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 298.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q21347292
* விக்கியினங்கள்: Halcyon coromanda coromanda
* EoL: 1267969
* GBIF: 7191452
* iNaturalist: 724404
* ITIS: 692818

 |
**இந்திய வெண்தொண்டை மீன்கொத்தி** (அறிவியல் பெயர்: *Halcyon smyrnensis fusca*) என்பது வெண்தொண்டை மீன்கொத்தியின் துணையினம் ஆகும். இது மேற்கு இந்தியாவிலும், இலங்கையிலும் காணப்படுகின்றது.

விளக்கம்
--------

மைனா அளவுள்ள இந்திய வெண்தொண்டை மீன்கொத்தி சுமார் 25 செ. மீ. நீளம் இருக்கும். இதன் அலகு பவளச் சிவப்பாகவும், விழப்படலம் பழுப்பாகவும், கால்கள் நல்ல சிவப்பாகவும் இருக்கும். இப்பறவையின் தலை, கழுத்து, அடி நெஞ்சு, வாலடி இறகுகள் ஆகியன நல்ல ஆழ்ந்த சாக்லெட் பழுப்பு நிறத்தில் இருக்கும். முதுகு, பிட்டம், வால் மேல் போர்வை இறகுகள் ஆகியன நல்ல நீல நிறத்தில் இருக்கும். மோவாய், தொண்டை, மார்பு ஆகியன வெண்மையாக இருக்கும். இப்பறவை பறக்கும்போது இதன் இறக்கைகளில் வெண்மை பளிச்சிடக் காணலாம்.

பரவலும் வாழிடமும்
-----------------

இந்திய வெண்தொண்டை மீன்கொத்தி மேற்கு இந்தியாவிலும், இலங்கையிலும் காணப்படுகின்றது. தென்னிந்தியா முழுக்க மிகுதியாக காணப்படும் மீன்கொத்தி இதுவாகும். தென் திருவாங்கூரில் மட்டும் சற்று குறைவாக இது காணப்படுகிறது.

நடத்தை
------

இந்திய வெண்தொண்டை மீன்கொத்தியானது நீர்வளம் இல்லாத பகுதிகளிலும் காணக் கிடைக்கிறது. ஏரிகள், குளங்கள், வயல்கள் ஆகியவற்றைச் சார்ந்து தரையிலும், வேலிகளிலும், மின் கம்பிகளிலும் இவை அமர்ந்திருக்கின்றன. இவை நீரிலும், தரையிலும் என இரு இடங்களிலும் இரை தேடக்கூடியவை. இதன் முதன்மை உணவாக மீன், தவளை, ஓணான், வெட்டுக்கிளி, பூச்சிகள் போன்றவை உள்ளன.

ஓரிடத்தை விட்டு வேரொரு இடத்தற்கு பறக்கும்போது உரத்து கிறீச் குரலில் கத்தியபடி பறக்கும். 

இவை மேர்ச் முதல் சூலை வரை இனப்பெருக்கம் செய்கின்றன. இனப்பெருக்க காலத்தில் குறிப்பிட்ட ஓரிடத்தில் அமர்ந்து இப்பறவை தொடர்ந்து விட்டு விட்டு திறீச்சிட்டு கத்தியபடி இருக்கும். இவை கிணறுகள், வாய்கால் கரைகள் போன்ற இடங்களில் வங்கு குடைந்து பொந்து அமைந்து அதில் நான்கு முதல் ஆறு வரையிலான வெள்ளை நிற முட்டைகளை இடும். சிலசமயங்களில் எட்டு முட்டைகள் வரையும் இடும்.

மேற்கோள்கள்
-----------

1. ↑  Gill, Frank; Donsker, David, eds. (2017). "Rollers, ground rollers & kingfishers". *World Bird List Version 7.2*. International Ornithologists' Union. 28 May 2017 அன்று பார்க்கப்பட்டது.
2. 1 2 3 4   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 299.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27613490
* GBIF: 5228329
* iNaturalist: 724420
* ITIS: 692827

 |